George Munisipaliteit sorg vir speelveld vir Syferfontein | George Municipality
Home>News>George Munisipaliteit sorg vir speelveld vir Syferfontein
Mnr James Smith, die afrigter van die rugbyspelers in Syferfontein, en ook die drywer agter die speelveld, sê hy is 100% tevrede met die speelveld. Smith, ‘n inwoner van Syferfontein, sê hy het die behoefte onder die kinders in Syferfontein gesien en wil help. Ek was vroeër ook betrokke met die afrigting van straatkinders in Durban.
“Ons het talent in Syferfontein en ek sal graag wil sien dat ouers hulle kinders moet ondersteun en aanmoedig om sport te beoefen. Ons sal probeer om hulle tot op die hoogste vlak te kry. Ons beoog om die veld vir ander sportkodes ook te gebruik en selfs vir opelug dienste. Ek wil die beste hê vir Syferfontein se mense,” het Smith gesê.
Foto: Die gelyke speelveld kan in die agtergrond gesien word met van die jeug en amptenare op die voorgrond. Voor van links is, Eldrick Burts, Elrin Bandes, Marowan Nefealot, Eldridge Bandes, Franco Pietersen, Marlon Bantam. Agter van links staan amptenare, Granville Campher, Shanold Marillac, Rdsl. Johan Stander, Enrico Engelbrecht en ‘n ouer van Syferfontein, Milly Lodewyk.